stanford-oval/wikipedia huggingface dataset:
קלצינורין
חשיבות קלינית

תרופות המשתייכות למשפחת מעכבי קלצינורין ניתנות לחולים בדלקת מפרקים שיגרונית (RA), לעיתים בשילוב עם מתוטרקסט. הן ניתנות, בנוסף, גם למטופלים החולים במחלות נוספות: דלקת מפרקים פסוריאטית, פסוריאזיס, מחלה עינית של בכצ'ט, דלקת מפרקים כרונית אידיופתית של גיל הילדות, פולימיוזיטיס ודרמטומיוזיטיס אצל מבוגרים ואצל ילדים, זאבת אצל מבוגרים ואצל ילדים, גלומרולונפריטיס קרומית, סקלרוזיס רב מערכתית, אנמיה אפלסטית, תסמונת נפרוטית שאינה מגיבה היטב לסטרואידים, דלקת עור אטופית, אסתמה תלוית קורטיקוסטרואידים חריפה, קוליטיס כיבית חריפה, פמפיגוס וולגריס, מיאסטניה גראביס ותסמונת העין היבשה.
קלצינורין מקושר גם כן לפעילותם של רצפטורים של מספר נוירוטרנסמיטורים במוח, כגון גלוטמט, דופמין ו-GABA. ניסויים שנערכו בעכברים בהם בוצעו מוטציות מוכוונות שאינן מאפשרות את פעילות הקלצינורין, גילו סימפטומים דומים למחלת הסכיזופרניה אצל בני אדם: פגם בזיכרון העבודה, קשיי ריכוז, התנהגויות חברתיות חריגות ועוד.
הערות שוליים

1 2 3  Juvvadi, Praveen R., Frédéric Lamoth, and William J. Steinbach. "Calcineurin as a multifunctional regulator: unraveling novel functions in fungal stress responses, hyphal growth, drug resistance, and pathogenesis." Fungal biology reviews 28.2 (2014): 56-69.
1 2  Li, Huiming, Anjana Rao, and Patrick G. Hogan. "Interaction of calcineurin with substrates and targeting proteins." Trends in cell biology 21.2 (2011): 91-103.
↑  Hudson, Matthew B., and S. Russ Price. "Calcineurin: a poorly understood regulator of muscle mass." The international journal of biochemistry & cell biology 45.10 (2013), p. 2174.
↑  "Pharmacology and side effects of cyclosporine and tacrolimus", uptodate.com
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קלציטריול

| --- | --- |
 
 כתיב כימי:  C₂₇H₄₄O₃ 
 מספר CAS:  32222-06-3
 
קלציטריול (באנגלית: Calcitriol) או בשמו האחר – 1,25 דיהידרוקסיויטמין D, הוא הנגזרת הפעילה של ויטמין D ומשמש כהורמון הסטרואידי העיקרי אשר מעורב בוויסות משק המינרלים בגוף, אחראי לספיגת סידן במעי, מגביר את ביטויו של הקולטן לסידן בכליה ומעצים את פעילותו של PTH להגברת ספיגה של סידן בכליה. בעל תפקידים נוספים הקשורים בתהליכי בנייה ופירוק של העצם.
היווצרותו של הקלציטריול

ויטמין D הוא ממקור ייצור עצמי בעיקר (בעור) בהשפעתה של קרינת השמש, חשיפה קצרה לשמש מקבילה לצריכה של כ-200 יחידות ויטמין D. מרכיב ה-UVB בקרינת השמש פותח את טבעת B של מבנה הכולסטרול בתרכובת העורית ליצירת פרה ויטמין D. פרה ויטמין D עובר שינוי תרמי בהשפעתו של חום הגוף לויטמין D, ומכאן ויטמין D חודר למחזור הדם ונישא על ידי גלובולין – vitamin D binding protein, אל הכבד. בכבד, עובר הוויטמין הידרוקסילציה, בעמדה 25, על ידי אנזימים ציטוכרומיים בתהליך בלתי מבוקר. הנגזרת העיקרית הנוצרת, הקרויה קלצידיול, (או 25 הידרוקסיויטמין D) היא הנגזרת העיקרית של ויטמין D במחזור הדם ובמאגרים השונים של הגוף. לצורך הפיכת הקלצידיול להורמון הפעיל, הקלציטריול, נחוצה פעולת הידרוקסילציה נוספת, המתרחשת בכליה.
הקלצידיול מגיע לתאי אבובית הכליה ונקשר לקולטן megalin בדופן תא האבובית המקורבת. לאחר אנדוציטוזיס של קלצידיול לתוך התא, ניתן לבצע פעולת הידרוקסילציה נוספת, על ידי האנזים 1 אלפא הידרוקסילאז, וכך מתקבל ההורמון הפעיל – קלציטריול. יצוין כי מלבד ייצורו (העיקרי) בכליה, מיוצר קלציטריול גם ברקמות שאינן כלייתיות כגון רקמת עצם, מקרופאגים ואף לימפוציטים. עם זאת, ייצורו ברקמות אלו אינו תורם לרמת קלציטריול גבוהה יותר בדם, ובאופן כללי אינו פעיל בוויסות המינרלים בגוף במצב תקין. עם זאת, כאשר קיימות מחלות שונות כגון מחלות גרנולומטיות או לימפומות, מיוצר קלציטריול בעודף (בעיקר לימפומה מסוג B) וגורם לספיגה מופרזת של סידן במערכת העיכול, לתופעות של היפרקלצמיה – יתר סידן בדם, וכן הפרשה מוגברת של סידן לשתן, מכונה גם היפרקלצמיה משנית.
גורמים המבקרים את פעילותו של הקלציטריול

על הקלציטריול פועלים מספר גורמים אשר מעודדים או מעכבים את ייצורו:
ההורמון PTH מגביר את ייצור הקלציטריול.
גורם גדילה הנקרא FGF23 מעכב את ייצורו של הקלציטריול – זהו גורם בקרה הרלוונטי גם למשק הזרחן בגוף, והוא מיוצר בעיקר בעצם וגם בתימוס, מוח ולב. גורם גדילה זה עולה בתגובה לעליה בזרחן ועליה בקלציטריול, ומביא להורדתם.
אינאקטיבציה: מלבד עיכוב ייצורו, ניתן להפסיק את פעילותו של הקלציטריול ("אינאקטיבציה") על ידי ביצוע הידרוקסילציה נוספת בעמדה 24 של הקלציטריול – מבוצע על ידי האנזים ויטמין D 24- הידרוקסילאז (CYP24) אשר מבוטא במרבית הרקמות. הגן לאנזים זה מושפע מרמותיו של קלציטריול עצמו, כלומר ההורמון קלציטריול אחראי לאינאקטיבציה שלו עצמו באמצעות העלאת ביטוי הגן לאנזים הגורם לאינאקטיבציה. לעומת זאת, ההורמון PTH מעכב את ביטוי האנזים בכליה (מעודד את פעילות הקלציטריול על ידי עיכוב האינאקטיבציה שלו).
מצבים של חוסר בזרחן (היפו-פוספטמיה) גורמים לעליה בקלציטריול, (על ידי עליה בתהליך ההידרוקסילציה בכליה) ולהפך: קלציטריול מסייע להגברת הספיגה של זרחן במעי, וכאשר יש עודף של זרחן, למשל, (היפרפוספטמיה) תחול ירידה ברמתו של קלציטריול, משמש כמנגנון הגנה מפני עלייה ברמת הזרחן בסרום, על ידי עיכוב הספיגה במעי.
תפקידיו של הקלציטריול

המעי: קלציטריול הוא ההורמון היחיד שזוהה עד היום כמווסת את ספיגת הסידן הפעילה במעי. הוא פועל על ידי היקשרות לקולטן בגרעין תאי המעי, היקשרות לאתר ספציפי בפרומוטר של גן המטרה – vitamin D response element, ויצירת מנגנון השעתוק בו נוצר ה-mRNA הרלוונטי אשר מתורגם לחלבונים שונים שתפקידם הגברת ספיגת הסידן, למשל, חלבוני תעלות סידן, חלבון הקושר סידן – calbindin (ראה משק הסידן בגוף האדם), וכן משאבות סידן. קלציטריול מגביר את יכולת ספיגת הסידן במעי מ-10%-15% (בהיעדר נוכחותו) ל-30% (כולל נוכחותו). פעילותו של הקלציטריול יעילה אף יותר במצבי הריון, עד לספיגה שבין 50%-80% של סידן במעי. קלציטריול במעי אחראי גם לייעול הספיגה של זרחן (משק הזרחן) על ידי וויסות שיעתוק הטרנספורטר אשר מכניס זרחן לתאי המעי.
העצם: פעולת הקלציטריול בעצם מתחלקת לבאים:
עידוד מינרליזציה.
עידוד התמיינות של אוסטאובלסטים (תאים בוני עצם)
עידוד התמיינות של אוסטאוקלסטיים (תאים מפרקי עצם) – על ידי הפחתת הביטוי של אוסטיאופרוטגרין – חלבון הקשור לאוסטאובלסטים ואשר באופן כללי אחראי לעיכוב פעולתם של אוסטאוקלסטים, מכאן שהפחתת ביטוים תביא לעליה בביטוי של אוסטאוקלסטים. כמו כן, משרה ביטוי של RANK-L באוסטיאובלסט, מביא באותו אופן לעליה בביטוי של אוסטאוקלסטים.
הכליה: פעולת קלציטריול בכליה כוללת את הבאים:
עיכוב ביטויו של האנזים 1 אלפא הידרוקסילאז – זהו האנזים אשר אחראי להפיכת קלצידיול לקלציטריול – ההורמון הפעיל. כלומר, הקלציטריול פועל במנגנון של משוב שלילי על האנזים האחראי לייצור של קלציטריול נוסף.
הגברת הביטוי של האנזים 24 הידרוקסילאז – זהו האנזים אשר אחראי להפיכת הקלציטריול עצמו לאינאקטיבי (לא פעיל) – כלומר, מנגנון נוסף של משוב שלילי.
הגברת הביטוי של הקולטן לסידן – CaSR.
העצמת פעולתו של ההורמון PTH להגברת הספיגה של סידן בכליה (באמצעות הגברת ביטוי הקולטן ל-PTH בתאי האבובית המרוחקת) והגברת ביטוי תעלות סידן והחלבון calbindin.
בלוטת יותרת התריס – קלציטריול פועל על בלוטת יותרת התריס על ידי עיכוב השעתוק לגן האחראי לייצור ההורמון PTH, וכן גורם לעיכוב השגשוג של תאי הבלוטה עצמה.
קלצק

קלצק (בבלארוסית וברוסית: Клецк, בפולנית: Kleck) היא עיר במחוז מינסק בבלארוס על נהר הלאן (אנ').
היסטוריה

העיר נוסדה במאה ה-11 על ידי שבט סלאבי קדום. בני שבט זה הקימו מצודה גדולה ומרכז שבטי במקום. במאה ה-14 העיר צורפה לדוכסות הגדולה של ליטא ולאחר מכן צורפה לאיחוד הפולני-ליטאי. בשנת 1506 התחולל באזור קרב קלצק (אנ'), בו ניצחו כוחות ליטאיים ופולניים את צבאות הטטרים והצילו את העיר מכיבוש. זמן קצר לאחר מכן הפכה העיר לרכושה של משפחת האצולה רדזיוויל ובני משפחה זו החלו לפעול לשם התיישבות יהודית בעיר ובאזור. תיעוד מאת המלך זיגמונט הראשון מציין נוכחותה של קהילה יהודית בעיר משנת 1522. בתיעוד זה מופיע אישור שנתן המלך ליצחק יוספוביץ, יהודי מברסט, להחכיר פונדקים בקלצק, וזאת בתמורה לתשלום. במסמך מאותו העשור מוזכר חיובם של יהודי הקהילה לשרת שירות צבאי. יהודים מוזכרים גם במסמכים משפטיים מהתקופה. ממפקד אוכלוסין שבוצע בשנות החמישים של המאה ה-16 עולה שבקלצק ישבו יהודים בעיקר ברחובות וילנה וסלובודה וכן היו בעליהם של גני ירק בפרברי העיר.
בשנת 1586 הפכה העיר למרכז עירוני של השטחים שבבעלות משפחת רדזיוויל, וכך הואצה התפתחותה הכלכלית של העיר. בסוף המאה ה-17 גדל באופן משמעותי מספר היהודים בעיר, ובמקביל הייתה העיר מרכז קלווינסטי, זרם בו תמכו בני משפחת רדזיוויל.
הרב הראשון בקלצק היה רבי יהודה בן לב ואחריו כיהנו מיכאל בן מאיר אייזנשטט ובנו משה אייזנשטט (נ. 25 באוקטובר 1795).
לאחר חלוקת פולין סופח השטח בו ישבה קלצק לאימפריה הרוסית. במהלך המאה ה-19 נשרפה העיר שוב ושוב בשרפות גדולות, בשנים 1817, 1845, 1865 ו-1886.
היסטוריה > במאה ה-20

בשנת 1903 חיו בעיר כ-8,000 תושבים, כ-75% מהם יהודים.
בשנת 1921 עברה ישיבת סלוצק לעיר, ושכנה בה עד 1940. עמדו בראשה, רבי אהרן קוטלר, הרב שך, והמשגיח רבי יחזקאל לוינשטיין.
לאחר המלחמה הפולנית-סובייטית נכללה העיר בשטח פולין. בשנת 1939 סופחה קלצק לברית המועצות. בשנת 1941 כבשה גרמניה הנאצית את קלצק. באוקטובר 1941 נטבחו רוב יהודי העיר על ידי הגרמנים. יתר היהודים, כ-2,000 במספר, רוכזו בגטו ובקיץ 1942 נשלחו למחנות ריכוז גרמניים. התקוממות צעירים יהודים בעיר דוכאה על ידי הגרמנים.
הקהילה היהודית בעיר חרבה ובעיר נותרו ממנה בית קברות, בית כנסת גדול שנוסד על ידי הנסיך רדזיוויל בשנת 1796, בית מדרש מתחילת המאה ה-18 ומספר בתי תפילה קטנים יותר.
לאחר מלחמת העולם השנייה השתייכה העיר לרפובליקה הסובייטית הסוציאליסטית הבלארוסית. מ-1991 קלצק היא חלק מבלארוס.
אדריכלות

לפני מלחמת העולם השנייה היה הבניין הישן ביותר בעיר, מבנה כנסייתי שנוסד במאה ה-16 - כנסיית השילוש. המבנה ניזוק קשה במלחמת העולם השנייה, ופוצץ על ידי הסובייטים בשנות ה-50. חורבותיו של המבנה עדיין עומדות בקלצק. המבנה האדריכלי המרכזי בעיר כיום הוא כנסיית התחיה שנבנה בסגנון בארוק בשנת 1683.
הערות שוליים

↑  מתוך הודעת יד ושם על תערוכה על קהילת ניאסוויז' הסמוכה לקלצק
| --- | --- |
בקרת זהויות :  NLI: 987007562571405171  LCCN: n87901966  NKC: ge570342  VIAF: 139652870   WorldCat (עם VIAF): 139652870 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
מבנה הכנסייה הדומיניקנית שנוסדה בסוף המאה ה-17 בקלצק
אנדרטה לזכר יהודי קלצק שנספו בשואה, בבית העלמין הדרום
קיריל ולדימירוביץ', הנסיך הגדול של רוסיה

קיריל ולדימירוביץ', הנסיך הגדול של רוסיה (ברוסית: Кирилл Владимирович: ‏ 12 באוקטובר 1876 - 12 באוקטובר 1938) היה נכדו של הצאר אלכסנדר השני ובן דודו של הצאר הרוסי האחרון ניקולאי השני. בשנת 1924 הכריז על עצמו כעל קיריל הראשון קיסר רוסיה כולה.
ביוגרפיה

קיריל ולדימירוביץ' נולד ב-30 בספטמבר 1876 בצארסקויה סלו, והיה בנם השני של ולדימיר אלכסנדרוביץ', הנסיך הגדול של רוסיה (בנו השלישי של הקיסר אלכסנדר השני) ורעייתו מריה, דוכסית מקלנבורג-שוורין.
קיריל למד בפנימייה צבאית ולאחר מכן באקדמיה של הצי הרוסי הקיסרי. במהלך מלחמת רוסיה–יפן היה קצין מטה במפקדת צי האוקיינוס השקט. במרץ 1904 היה על סיפונה של אוניית "פטרופבלובסק", אשר עלתה על מוקש, התפוצצה וטבעה בים היפני. הנסיך נפצע קשה, אך הצליח לשרוד ונאסף עם כמה ניצולים בודדים על ידי ספינות אחרות.
ביוגרפיה > שערוריית הנישואין

בתחילת 1904 ביקש קיריל את אישורו של הצאר להתחתן עם הנסיכה ויקטוריה מליטה, נסיכת סקסה-קובורג-גותה, נכדתה של המלכה ויקטוריה. לפי החוק הרוסי כל בן למשפחת רומנוב הנושא בתואר הנסיך הגדול נדרש לקבל אישור נישואין מהצאר וזאת במטרה למנוע נישואין לא רצויים של יורש עצר פוטנציאלי. באותה תקופה קיריל היה השלישי בתור הירושה, אחרי הנסיכים מיכאיל אלכסנדרוביץ' ומיכאיל ניקולאייביץ' הצאר אסר עליו להתחתן עם הנסיכה מהנימוקים הבאים:
הנסיך והנסיכה היו בני דודים והכנסייה הפרבוסלבית לא אישרה (באופן כללי) נישואין בין קרובי משפחה בדרגת קרבה כזאת.
הנסיכה סירבה להמיר את דתה לנצרות אורתודוקסית.
הנסיכה הייתה גרושה.
אך הסיבה האמיתית לסירוב הייתה שנאתה של הצאריצה, אלכסנדרה פיודורובנה כלפי הנסיכה. ויקטוריה-מליטה הייתה גרושתו של ארנסט לודוויג, הדוכס הגדול של הסן, אחיה של הצאריצה. הנסיכה טענה כי התגרשה ממנו בשל נטיותיו ההומוסקסואליות.
למרות האיסור התחתן קיריל עם ויקטוריה-מליטה בטקס אזרחי שנערך בעיירה טגרנזה שבבאווריה העליונה. לאחר שנודע לצאר על הנישואין הללו הוא נישל את קיריל ממעמד של בן משפחת המלוכה, ביטל את זכויותיו של קיריל לרשת את כס המלוכה ואסר עליו ועל אשתו להיכנס לתחומי האימפריה הרוסית.
הזוג התיישב בפריז, שם נולדו להם שתי בנות.
בשנת 1909 הצאר, בעצת אמו, חנן את הנסיך, החזיר לו את מעמד בן משפחת המלוכה והרשה לו ולמשפחתו לחזור לרוסיה.
ביוגרפיה > לאחר החזרה מהגלות

לאחר חזרתו המשיך הנסיך את שירותו בצי. הוא שירת כסגן מפקד סיירת בים הבלטי ובשנת 1912 מונה למפקדה. כעבור שנה הועלה לדרגת תת-אדמירל ומונה למפקד חטיבת הנחתים בסנקט פטרבורג.
לאחר פרוץ מלחמת העולם הראשונה נשאר עם יחידתו בסנקט פטרבורג ולא השתתף בלחימה.
ביוגרפיה > המהפכה והגלות השנייה

ב-23 בפברואר 1917 החלו בסנקט פטרבורג מהומות, שהובילו למהפכה ולהדחתו של הצאר ניקולאי השני מכס המלכות. בתחילת המהומות נקט קיריל בעמדה פאסיבית ולא עירב את יחידתו בניסיון לדכא את המהומות. אך ב-1 במרץ, כאשר הבין כי הצאר עומד לוותר על כס המלכות, הגיע בראש יחידתו לבניין הדומה והכריז כי הוא מעמיד את עצמו ואת חייליו לרשות כוחות המהפכה. לימים, יטענו מתנגדיו של קיריל כי הוא בגד למעשה בצאר. יום למחרת חתם הצאר ניקולאי השני על כתב ויתור על הכס.
ב-8 במרץ הוציאה הממשלה הזמנית צו מאסר לצאר המודח ולבני משפחתו. קיריל, שחשש כי גם הוא עלול להיעצר, נמלט יחד עם אשתו ובנותיו לפינלנד. בסוף אותה שנה נולד בנו היחיד, ולדימיר.
במהלך מלחמת האזרחים ניהל משא ומתן עם הגנרל הפיני מנרהיים ועם גנרל ניקולאי יודניץ', מפקד כוחות הצבא הלבן בצפון-מערב רוסיה, במטרה לגייס את תמיכתם בהחזרת שלטון לשושלת רומנוב, אך ללא הצלחה. בשנת 1920 אולץ על ידי השלטונות הפיניים לעזוב את המדינה. הפינים לא רצו לסכן את יחסיהם עם רוסיה הסובייטית בגללו. הוא עבר לשווייץ ולאחר מכן התיישב בפריז.
הטענה לכס הכתר הרוסי

קיריל ראה את עצמו כראש משפחת רומנוב, היות שהיה (באופן תאורטי) יורש העצר של כס המלוכה ברוסיה לאחר מותם של ניקולאי השני, בנו אלכסיי ואחיו מיכאיל. ב-31 באוגוסט 1924 בפני כ-1,000 מתומכיו שהתאספו באחד מפרברי פריז הוא הכריז על עצמו כעל הקיסר הרוסי "קיריל הראשון". חלק גדול מבני משפחת רומנוב הביעו התנגדות למהלך זה, הם טענו כי נישואיו השערורייתים, ויתרה מזאת - התנהגותו במהלך מהפכת פברואר פוסלים אותו מלהיות יורש העצר, על אף קרבתו המשפחתית לצאר ניקולאי השני.
הנסיך קיריל ולדימירוביץ' נפטר בפריז ב-12 באוקטובר 1938. הוא נקבר יחד עם אשתו (שנפטרה כשנה לפני כן) בעיר קובורג שבגרמניה בבית העלמין של משפחת סקסה קובורג גותה. בשנת 1995 עצמותיו הועברו לקבורה בבית העלמין של קתדרלת פטר ופול בסנקט פטרבורג.
את טענתו לכתר ממשיכה כיום נכדתו מריה ולדימירובנה רומנובה.
משפחתו

ב-8 באוקטובר 1905 התחתן קיריל עם בת דודו ויקטוריה מליטה, נסיכת אדינבורו וסקסה-קובורג-גותה, בתם של אלפרד, דוכס אדינבורו וסקסה-קובורג-גותה ומריה אלכסנדרובנה, הנסיכה הגדולה של רוסיה, ממנה היו לו 3 ילדים:
מריה קירילובנה, הנסיכה הגדולה של רוסיה (1907–1951), התחתנה עם קרל, נסיך ליינינגן
קירה קירילובנה, הנסיכה הגדולה של רוסיה (1909–1967), התחתנה עם לואי פרדיננד, נסיך פרוסיה
ולדימיר קירילוביץ', הנסיך הגדול של רוסיה (1917–1992)
קלייטון קרדנאס

| --- | --- |

 לידה:  24 בנובמבר 1985 (בן 38) וסט קובינה, ארצות הברית 
 פרופיל ב-IMDb
 
קלייטון קרדנאס (באנגלית: Clayton Cardenas; נולד ב-24 בנובמבר 1985) הוא שחקן ומפיק אמריקאי.
ביוגרפיה

קרדנאס נולד בוסט קובינה בשנת 1985. בנוסף למשחק, קרדנאס הוא משורר וצייר שיצירותיו על קנבס בקנה מידה גדול משכו את תשומת לבם של אספנים.
קריירה

בשנת 2014 הופיע לראשונה על מסך הטלוויזיה בסדרת האימה "Out the Box". שנה לאחר מכן שיחק בסרט "Actor for Hire". בשנת 2017 שיחק בתפקיד חוזר בסדרת הטלוויזיה פשע אמריקאי. באותה שנה שיחק בסרטים "Lowlife" ו-"Khali the Killer", בו שיחק סרסור.
בשנת 2018 החל לשחק בתפקיד ראשי לצד ג'יי. די. פארדו בסדרת הטלוויזיה, כנופיית המאיה שהוא אחד ממפיקיה.
הערות שוליים

↑  Are Emily Tosta And Clayton Cardenas Dating? Know About The Truth!, Newswatchlist, ‏27 בספטמבר 2022
1 2 3  Rosy Cordero, Clayton Cardenas To Reunite With ‘Mayans M.C.’ Co-Creator Kurt Sutter In Netflix’s ‘The Abandons’, Deadline, ‏2024-03-04 (באנגלית אמריקאית)
↑  Jon Mendelsohn, Time Alone: Clayton Cardenas to Star Opposite Taraji P. Henson in Drama, Collider, ‏3 במאי 2022
| --- | --- |
בקרת זהויות :  LCCN: no2020139728  VIAF: 39160725715710181875   WorldCat (עם VIAF): 39160725715710181875
קריסטל בול

| --- | --- |

בול, 2009
 לידה:  24 בנובמבר 1981 (בת 42) מחוז קינג ג'ורג', ארצות הברית 
 שם לידה:  Krystal Marie Ball 
 מדינה:  ארצות הברית ארצות הברית
 השכלה:  אוניברסיטת קלמסון  אוניברסיטת וירג'יניה  King George High School 
 מעסיק:  CGI Group, האטלנטיק 
 בן או בת זוג:  Kyle Kulinski 
 קישורים חיצוניים
 פייסבוק:  krystalonline
 טוויטר:  krystalball
 
קריסטל בול (באנגלית: Krystal Ball; נולדה ב-24 בנובמבר 1981) היא עיתונאית ופוליטיקאית אמריקאית. הנחתה את תוכנית החדשות והדעות היומית Rising של ערוץ The Hill ביחד עם סאאגר אנג'טי.
ביוגרפיה

קריסטל בול נולדה לאב פיזיקאי, מומחה לגבישים ("קריסטל" באנגלית) ואם מורה. היא גדלה בווירג'יניה וסיימה אוניברסיטת וירג'יניה עם תואר בכלכלה.
לאחר סיום האוניברסיטה היא עבדה בראיית חשבון. בשנת 2010 היא הייתה מועמדת לקונגרס של ארצות הברית מווירג'יניה. היא קיבלה רק כ-35% מהקולות ולא נבחרה לתפקיד. במהלך מערכת הבחירות היא הייתה במרכזה של מהומה תקשורתית שהייתה קשורה לצילומים הפרטיים לה שדלפו לאינטרנט.
לאחר הפסד בבחירות, קריסטל בול המשיכה להיות פעילה במפלגה הדמוקרטית, אך גם נכנסה לתחום התקשורת. בשנת 2012 היא החלה לנחות תוכנית ב-MSNBC. בשנת 2017 היא פרסמה את ספרה הראשון Reversing the Apocalypse: Hijacking the Democratic Party to Save the World.
בשנת 2018 היא החלה להנחות את התוכנית Rising באתר החדשות The Hill לצד סאאגר אנג'טי. בפברואר 2020 הם פרסמו את הספר המשותף The Populist's Guide to 2020: A New Right and New Left Are Rising והגיע מיד לרשימת עשרת רבי המכר המובילים בתחום הפוליטי באמזון. במאי 2021 עזבה את התכנית יחד עם סאאגר, והם החלו במקומה לשדר תוכנית עצמאית בשם Breaking Points with Krystal and Saagar כפודקאסט ודרך אתר יוטיוב.
החל משנת 2021, היא מנחה לצד בן זוגה קייל קולינסקי את הפודקאסט Krystal Kyle & Friends.
הערות שוליים

↑  Halper, Evan (2019-12-12). "No #Bernie Blackout here: Sanders rides a surge of alternative media". LA Times. נבדק ב-2020-02-24.
↑  "Amazon Best Sellers". Amazon (באנגלית אמריקאית). 2020-02-24. נבדק ב-2020-02-24.
↑  Guastella, Dustin (2020-02-23). "The Populist Pundits". Jacobin. נבדק ב-2020-02-24.
| --- | --- |
בקרת זהויות :  GND: 1206024445  LCCN: no2020084975  VIAF: 5373158369770001460002   WorldCat (עם VIAF): 5373158369770001460002 
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
קלביו

| --- | --- |
סמל קלביוסמל קלביו

 מדינה:  מקסיקו מקסיקו
 מדינה:  אגואסקליינטס (מדינה) אגואסקליינטס
 שטח:  931 קמ"ר
 גובה:  1,629 מטרים
 אוכלוסייה:  ‏
  ‑ בעיר:  19,742 (2010)
 קואורדינטות:  21°50′49″N 102°43′07″W﻿ / ﻿21.846944444444°N 102.71861111111°W﻿ / 21.846944444444; -102.71861111111 
 אזור זמן:  UTC -5:00
 http://www.ayuntamientocalvillo.gob.mx/
  מפת מיקום  מפה מפורטת   (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו קלביו(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו קלביו(למפת אגואסקליינטס רגילה) אגואסקליינטס ריאל דה אסיינטוס פבייון דה ארטאגה סקטקס חליסקוקלביו(למפת אגואסקליינטס מוגדלת) אגואסקליינטס ריאל דה אסיינטוס פבייון דה ארטאגה סקטקס חליסקוקלביו  he tabBackground:;tabBorder:#aaa;defaultTab:0;
קלביו (בספרדית: Calvillo) היא עיר במדינת אגואסקליינטס שבמקסיקו. קלביו היא העיר השנייה הכי מאוכלסת במדינת אגואסקליינטס, רק אחרי הבירה אגואסקליינטס. העיר ממוקמת כ-52 קילומטרים מהעיר אגואסקליינטס, בפינה הדרום מערבית של המדינה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמוגרפיה

נכון לשנת 2010, מנתה אוכלוסיית קלביו 19,742 אנשים
תיירות

לקלביו יש מספר אטרקציות תיירותיות. אחת מהן היא הכיכר המרכזית, שהוקמה בשנת 1778 ומפורסמת בזכות עצי התפוז השתולים בה. קלביו היא גם ביתו של כנסייה מפורסמת שנבנה בשנת 1772, בתוך הכנסייה יש ציורים הנחשבים לתכשיטים של אמנות דתית. הכיפה האטרקטיבית שבראש הכנסייה היא בעלת גודל וקוטר יוצאי דופן. המאפיין הנדיר ביותר של המבנה זה הוא שהוא עשוי כיצירה אדריכלית אחת; יש רק חמש כיפות הבנויות בסגנון זה ברחבי העולם. פנים הכיפה כולל ציורי קיר המתארים את חייו של סנט ג'וזף, הקדוש הפטרון של העיר. כנסיית גואדלופה היא כנסייה חשובה נוספת הכוללת מגדלים מפוארים.
מקום תיירותי נוסף הוא סכר מלפאסו. פאתי קלביו הוא מקום מאוד תיירותי. בקרבת מקום נמצאים גם סכר לה קורדורניס, ויש באזור מקום סלעי עם ציורי מערות. הציורים הפרהיסטוריים של אל טפוסאן מציגים דמויות מגוונות בצבעים שונים שהוטבעו בתקופות שונות.
לקלביו יש את העמדה המובילה בייצוא גויאבות, ומוכרת בזכות הקונדיטוריה והליקרים הנחשבים בעיר העשויים מהגויאבות, ומתקיים בעיר יריד גויאבות שנערך במהלך השבוע הראשון של דצמבר.
עיקר רוב כלכלת העיר הוא במכירת גויאבות, אם כי יש חקלאות מסוג אחר והרבה מאוד מסחר. מסיבות אלו קלביו ידועה גם בתור "בירת הגויאבה העולמית". קלביו נפגעה הרבה משיטפונות בשנים 1991 ו-2008 שגרמו נזק של יותר מ-67 מיליון דולר.
גאוגרפיה

העיר נמצאת במערב המדינה, קרוב לגבול עם סקטקס.
גאוגרפיה > האקלים בעיר

| אקלים בקלביו> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בקלביו> ינואר.32.0.24.1.4.1.-6.5.17.0 | אקלים בקלביו> פברואר.35.5.25.6.4.6.-5.5.10.3 | אקלים בקלביו> מרץ.37.0.28.9.6.5.-5.0.2.2 | אקלים בקלביו> אפריל.40.0.31.0.9.6.1.0.9.1 | אקלים בקלביו> מאי.40.0.33.5.12.3.2.5.18.2 | אקלים בקלביו> יוני.40.0.31.7.14.7.6.5.96.6 | אקלים בקלביו> יולי.36.5.28.7.14.2.6.5.152.3 | אקלים בקלביו> אוגוסט.35.0.28.4.13.9.7.5.145.8 | אקלים בקלביו> ספטמבר.34.0.28.1.13.4.5.0.104.6 | אקלים בקלביו> אוקטובר.37.0.28.1.10.6.0.5.35.4 | אקלים בקלביו> נובמבר.39.0.26.7.6.5.-4.0.11.0 | אקלים בקלביו> דצמבר.32.0.24.6.4.8.-7.5.10.6 | אקלים בקלביו> שנה.40.0.28.3.9.6.-7.5.613.1 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Servicio Meteorologico Nacional [דרוש מקור: אקלים]
הערות שוליים

↑  "Calvillo". Catálogo de Localidades. Secretaría de Desarrollo Social (SEDESOL). נבדק ב-23 באפריל 2014. {{cite web}}:  (עזרה)
| --- | --- |
בקרת זהויות :  NLI: 987007557762505171  GND: 1178078590  LCCN: n85081756  VIAF: 150158386   WorldCat (עם VIAF): 150158386
קלקידן

| --- | --- |

 מידע כללי
 מאת:  דורית אורגד
 שפת המקור:  עברית
 הוצאה
 הוצאה:  הקיבוץ המואחד ספרית הפועלים
 תאריך הוצאה:  2006
 מספר עמודים:  232
 פרסים
 הספריות הציבוריות לספרות ילדים כלת האור
קלקידן הוא ספר רומן המיועד לבני הנוער שנכתב על ידי הסופרת הישראלית, דורית אורגד, ויצא לאור בשנת 2006 בהוצאת הקיבוץ המאוחד ספרית הפועלים. בשנת 2012 זכה הספר בפרס הספריות הציבוריות לספרות ילדים. דורית אורגד קיבלה השראה לספר לאחר ששמעה על נער המצטיין בלימודים וגם מבחינה חברתית. הנער מצליח למרות כל הקשיים שהוא ומשפחתו צריכים להתמודד איתם, ונשאר אופטימי וחיובי. דורית אורגד ביססה את אופיו של קלקידן על פי הילד הזה. אורגד זכתה בפרס 'כלת האור' בזכות התייחסותה המיוחדת לקהילה האתיופית, שבאה לידי ביטוי בספריה: "שבועת 'האדרה'", "יום החרגול וימים אחרים" ו"קלקידן".
טרם הוצאת הספר, הוא התפרסם כסיפור בהמשכים בעיתון הילדים "אותיות".
תקציר עלילה

קלקידן הוא נער בן 14 תלמיד בכיתה ח' מצטיין בלימודיו. הוא מתגורר בפתח תקווה בדירה קטנה עם אחותו הגדולה אבזה, אחיו הקטן סולומון ואביו דסטה. מצבם הכלכלי קשה. הם עולים מאתיופיה. אמו של קלקידן נפטרה בשל מחלה קשה. הסיפור מתחיל כאשר דסטה, אביו של קלקידן, מקבל קידום בעבודה כעובד שיפוצים. דסטה נדרש לעבוד עם בעל העסק בשותפות ולהתחלק אתו בהכנסות. דסטה מסכים בשל הצורך לפרנס את משפחתו. הוא מבטיח למשפחתו שידאג לכל הנחוץ ללימודים, וכן לסדר את הבית כך שיהיה נוח ונעים ויאפשר להזמין חברים הביתה. לאחר שדסטה קיבל את ה"קידום", הוא עובד הרבה יותר קשה, יוצא לעבודה מוקדם וחוזר בערב עייף ומותש. דסטה כבר כמה חודשים עובד ואינו מקבל את הכסף שהובטח לו. הוא מנסה להרגיע את ילדיו בכך שהוא אומר להם 'סובלנות'. לאחר שדסטה סוף סוף אמור לקבל את הכסף, דובי אנגלרייך, המעביד של דסטה, עזב לפתע את הארץ. דסטה נהג לקחת הלוואות מן הבנקים עבור מעסיקו, והן הוחזרו לאחר ההכנסה מהעבודה. כעת, דסטה נותר עם חובות עבור הלוואות שטרם נפדו. הפתרון היה למכור את הדירה. ענת, עובדת סוציאלית, מציעה לאבזה לעבור לכפר נוער. סולומון הועבר למשפחת אומנה. קלקידן עבר לגור עם משפחתו של ניסים, חברו הטוב. דסטה נותר לבד חסר כל. הוא נלקח על ידי המשטרה לאחר שסירב לעזוב את ביתם שנמכר. ולבסוף, נשלח דסטה לבית חולים לחולי נפש. קלקידן מרגיש אי צדק. הוא רצה לנקום בדובי, אשר הפריד בין כל משפחתו. במהלך חייו נתקל קלקידן באנשים שהתייחסו אליו בגזענות. היו שואלים אותו לגבי השם ה"מוזר" שלו, קלקידן. הוא קיבל יחס שונה בגלל צבע גופו, אך קלקידן אינו מאפשר ליחס השלילי כלפיו לפגוע בו. הוא גאה בתרבותו ובמשפחתו. קלקידן וניסים מקימים צמד מוזיקלי. בתחילה הם עושים זאת לשם ההנאה ולהתפתחות המוזיקלית שלהם, אך בהמשך נראה היה שמטרתו של ניסים הייתה רק להשתכר מההופעות. קלקידן שם לב שגם יחסו של חברו כלפיו השתנה. חברו מתנהג כלפיו ביחס של עליונות. קלקידן שאינו יכול לומר איך הוא מרגיש ומה דעתו, מחליט לעזוב את משפחת ניסים ולצאת לירושלים. בירושלים הוא לומד בבית ספר חדש וממשיך להצטיין בלימודים. הוא פוגש את רונה והיא עוזרת לו למצוא חדר במלון ועבודה. הוא מבקר את בני משפחתו ומנסה לטפל בהם. לאחר זמן מה, דסטה וקלקידן נפגשים והם קונים כרטיס לאתיופיה כדי לבקר את הסבא של קלקידן. מפגש זה עוזר לדסטה להחלים. רוב המשפחה מתאחדת. אבזה, דסטה וקלקידן חוזרים לגור בפתח תקווה. סולומון עבר לגור ב"אחוזת חווה".